पाएं अपने शहर की ताज़ा ख़बरें और फ्री ई-पेपरडाउनलोड करें
थाना सिटी व सदर की पुलिस ने सरकार के आदेशानुसार सख्ती करते हुए पाबंदियों के बीच ढाबा खोलकर ग्राहकों को बैठाकर खाना खिलाने और कबाड़ की दुकान खोलने पर दो व्यक्तियों के खिलाफ मामला दर्ज किया है। थाना सिटी के हेड कांस्टेबल एचसी जरनैल सिंह ने बताया कि वह पुलिस पार्टी के साथ चंडीगढ़ चौक में मौजूद थे। वहां उन्हें सूचना मिली की बकरखाना रोड निवासी सुखविंदर सिंह कचहरी रोड पर ढाबा चलाता है। वह सरकार की ओर से लगाए लॉकडाउन के दौरान ढाबा खोलकर ग्राहकों को बैठाकर खाना खिला रहा है। उन्होंने मौके पर पहुंच कर उक्त व्यक्ति के खिलाफ धारा-188, 269, 270 व डिजास्टर मैनेजमेंट एक्ट के तहत मामला दर्ज किया है।
वहीं, थाना सदर के एएसआई जोगिंदर पाल ने बताया कि वह पुलिस पार्टी के साथ चौकी जाडला से दाना मंडी राहों की तरफ जा रहे थे। रास्ते में उन्होंने सड़क पर कबाड़ की एक दुकान खुली देखी। दुकान में एक व्यक्ति बैठा था। उन्होंने उस व्यक्ति को उसका नाम पता पूछा तो उसने अपना नाम अमित निवासी माजरा कलां बताया। उन्होंने उसको लॉकडाउन में दुकान खोलने का कारण पूछा लेकिन वह कोई स्पष्ट जवाब नहीं दे सका। पुलिस ने उक्त व्यक्ति के खिलाफ धारा-188, 269, 270 व डिजास्टर मैनेजमेंट एक्ट के तहत मामला दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn